Ինչպես փոխանցում է իսրայելական Mako գործակալությունը՝ հղում անելով Իսրայելի ԱԳՆ փաստաթղթերին, երկու երկրների ղեկավարները պայմանավորվել են այն մեխանիզմների վերաբերյալ, որոնք Վաշինգտոնի տնտեսական պատժամիջոցների դեպքում նվազագույնի կհասցնեն վնասը: Փաստաթղթի համաձայն՝ Իրանն իր հում նավթը Կասպից ծովով կուղարկի Ռուսաստանում գտնվող նավթամշակման գործարաններ: Իսկ այնտեղից նավթը կվաճառի Ռուսաստանը, որն Իրանին կփոխհատուցի հումքի համար: